CELEX: 62011CN0682
Language: lt
Date: 2011-12-27 00:00:00
Title: Byla C-682/11 P: 2011 m. gruodžio 27 d. GS Gesellschaft für Umwelt- und Energie-Serviceleistungen mbH pateiktas apeliacinis skundas dėl 2011 m. spalio 12 d. Bendrojo Teismo (šeštoji kolegija) nutarties byloje T-149/11 GS Gesellschaft für Umwelt- und Energie-Serviceleistungen mbH prieš Europos Parlamentą ir Europos Sąjungos Tarybą

3.3.2012   
            
            
               LT
            
            
               Europos Sąjungos oficialusis leidinys
            
            
               C 65/8
            
         2011 m. gruodžio 27 d.GS Gesellschaft für Umwelt- und Energie-Serviceleistungen mbH pateiktas apeliacinis skundas dėl 2011 m. spalio 12 d. Bendrojo Teismo (šeštoji kolegija) nutarties byloje T-149/11 GS Gesellschaft für Umwelt- und Energie-Serviceleistungen mbH prieš Europos Parlamentą ir Europos Sąjungos Tarybą
   
   (Byla C-682/11 P)
   2012/C 65/16
   Proceso kalba: vokiečių
   
      Šalys
   
   
      Apeliantė: GS Gesellschaft für Umwelt- und Energie-Serviceleistungen mbH, atstovaujama advokato J. Schmidt
   
      Kitos proceso šalys: Europos Parlamentas, Europos Sąjungos Taryba
   
      Apeliantės reikalavimai
   
   
               —
            
            
               Panaikinti 2011 m. spalio 12 d. Bendrojo Teismo (šeštoji kolegija) nutartį byloje T-149/11 ir patenkinti pirmojoje instancijoje pateiktus reikalavimus.
            
         
               —
            
            
               Priteisti iš atsakovų bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė skundžia Bendrojo Teismo sprendimą, kuriuo ieškinys buvo atmestas kaip nepriimtinas dėl tiesioginės sąsajos nebuvimo.
   Apeliantė tvirtina, kad ginčijamas reglamentas (1) yra tiesiogiai su ja susijęs. Tai matyti iš to, kad dar priimant reglamentą ir prieš jam įsigaliojant buvo aišku, jog atitinkamos valstybės narės joms reglamentu suteikta diskrecija faktiškai naudosis tik vienpusiškai. Todėl kitokio atitinkamų valstybių narių arba jų institucijų sprendimo galimybė yra vien teorinė.
   
      (1)  2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, p. 1).